Na temelju članka 17. stavka 1. alineja 1. Zakona o sustavu civilne zaštite (Narodne novine broj 82/15, 118/18), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine broj 49/17) i članka 30. Statuta Općine Trpanj (Službeni glasnik Dubrovačko neretvanske županiej broj 6/13, 14/13 i 7/18), Općinsko vijeće Općine Trpanj na prijedlog Općinskog načelnika, na19.. sjednici održanoj dana \_\_\_\_\_ 2019.godine, donijelo je

**ANALIZA STANJA SUSTAVA CIVILNE ZAŠTITE NA PODRUČJU OPĆINE TRPANJZA 2019. GODINU**

# **1. UVOD**

Sukladno članku 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (NN 49/17), godišnjim analizama stanja sustava civilne zaštite prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

Godišnju analizu stanja sustava civilne zaštite prema članku 17. stavku 1. Zakona o sustavu civilne zaštite (NN 82/15, 118/18), u nastavku Zakon, donosi predstavničko tijelo na prijedlog načelnika.

# **2.NAPREDAK IMPLEMENTACIJE CILJEVA IZ SMJERNICA ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU OPĆINE TRPANJ ZA RAZDOBLJE 2018. – 2021. GODINE**

* **Cilj postavljen Smjernicama:**definiranje snaga i materijalno tehničkih sredstava kojima Općina raspolaže u slučaju pojave ugroze i uspostava sustava jasnih ovlasti i nadležnosti, odnosno, jasne koordinacije djelovanja sustava
* **Ispunjenje cilja (trenutno stanje):**

Pravilnikom o vođenju evidencija pripadnika operativnih snaga sustava civilne zaštite (NN 75/16) propisuje se vođenje evidencije osobnih podataka za operativne snage civilne zaštite.

Općina Trpanj je ustrojila navedene evidencije koje je potrebno uskladiti prema novom stanju.

Suradnja svih sudionika civilne zaštite na području Općine je zadovoljavajuća te je uspostavljen sustav jasnih ovlasti i nadležnosti, odnosno, jasne koordinacije djelovanja sustava.U članku 17. stavku 4. Zakon određuje da načelnik koordinira djelovanje operativnih snaga sustava civilne zaštite osnovanih za područje Općine Trpanju velikim nesrećama i katastrofama uz stručnu potporu Stožera civilne zaštite Općine Trpanj.

* **Cilj postavljen Smjernicama:**povećanje i unaprjeđenje osposobljenosti i razvoj operativnih snaga za reagiranje u katastrofama i velikim nesrećama
* **Ispunjenje cilja (trenutno stanje):**

Sukladno zakonskim obvezama Načelnik Općine Trpanjobavio je stručno osposobljavanje u području civilne zaštitekoje je provela Državna uprava za zaštitu i spašavanje.

1. **Stožer civilne zaštite Općine Trpanj**

Načelnik Općine Trpanj je Odlukom osnovao Stožer civilne zaštite te imenovao načelnika, zamjenika načelnika i članove stožera civilne zaštite. Stožer se sastoji od 8 članova. Administrativno – tehničke poslove za potrebe Stožera civilne zaštite Općine Trpanj obavlja Jedinstveni upravni odjel Općine Trpanj.

U nastavku je opisano trenutno stanje operativnih snaga civilne zaštite koje djeluju na području Općine Trpanj.

Tablica 1. Članovi Stožera civilne zaštite Općine Trpanj

| **Redni****broj** | **Član stožera****(ime i prezime)** | **Dužnost u****stožeru** | **Dužnost****(u općini,pravnoj osobi/udruzi)** |
| --- | --- | --- | --- |
| 1. | Nada Ivanković | Načelnica | PročelnicaJedinstvenogupravnogodjelaOpćineTrpanj |
| 2. | Oliver Ivandić | Zamjenik načelnice | Zapovjednik DVD-a Trpanj |
| 3. | Ana Miličić | Član | Pročelnica PUZS-a |
| 4. | BracoRoso | Član | Načelnik PP Ston |
| 5. | ŽivkoŠimunović | Član | RavnateljgradskogdruštvaCrvenogkriža Dubrovnik |
| 6. | DavorJurišić | Član | Dr.med.spec.neurolog, predstavnicaDomazdravljaKorčula |
| 7. | Ante Miloslavić | Član | Direktor “IzvorOrahd.o.o.” |
| 8. | JosipTomašić | Član | Gorskispašavatelj, HGSS Orebić |

Načelnik Općine za osnovani Stožer je donio Poslovnik o radu Stožera CZ Općine kojim se definira način rada Stožera. Načelnik Općine je donio Odluku o donošenju Plana pozivanja i aktiviranja Stožera CZ.U suradnji s Područnim uredom za zaštitu i spašavanje Dubrovnik obavljeno je osposobljavanje svih članova Stožera civilne zaštite(29.05.2018. godine).

Stožer je 2019. godine donio Plan rada Stožera civilne zaštite Općine Trpanj u požarnoj sezoni 2019. godine kao i Financijski plan osiguranih sredstava za provođenje zadaća tijekom ljetne požarne sezone u 2019. godini.U 2019. godini Stožer civilne zaštite Općine Trpanj je sazvao sjednicu dva puta. Dnevni red sjednice 30. 10. 2019. godine je bio analiza požarne sezone 2019. godine, razmatranje stanja spremnosti sustava civilne zaštite Općine Trpanj u smislu reagiranja u nepovoljnim vremenskim uvjetima, razmatranje Smjernica za organizaciju i razvoj sustava civilne zaštite Općine Trpanj za razdoblje od 4 godine (od 2018. – 2021. godine), Analizestanja sustava civilne zaštite na području Općine Trpanj za 2018. godinu i Godišnjeg plana razvoja sustavasustava civilne zaštite na području Općine Trpanj za 2019. godinu s financijskim učincima za trorogodišnje razdoblje te priprema za provedbu vježbe civilne zaštite.Dnevni red sjednice 07. 06. 2019. godine je bio priprema protupožarne sezone (razmatranje stanja zaštite od požara i donošenje Plana rada Stožera za požarnu sezonu, Plan operativne provedbe programa aktivnosti u provedbi posebnih mjera zaštite od požara od interesa za RH u 2019. godini, financijski plan za protupožarnu sezonu 2019., Plan aktivnog uključenja subjekata zaštite od požara za 2019. godinu, Plan i ustrojstvo motriteljsko – dojavne službe za 2019. godinu).

Na području Općine je provedena vježba civilne zaštite 02.12.2019. godine pod nazivom „Stožerno upravljanje u slučaju potresa“. Sudionici su bili članovi Stožera civilne zaštite Općine Trpanj.

1. **DVD Trpanj**

Vatrogastvo Općine je po stručnosti, opremljenosti i osposobljenosti i spremnosti, najkvalitetnija postojeća operativna i organizirana snaga civilne zaštite i njen glavni nositelj na ovom području. Na području Općine Trpanjdjelujedobrovoljno vatrogasno društvo Trpanj u kojem djeluju 23 operativna vatrogasca te koje posjeduje 2 cisterne, 1 kombi vozilo, 1 terensko vozilo, 1 tehničko vozilo i ostalu vatrogasnu opremu.

U 2019. godini DVD Trpanj je imao intervencije na osiguranju manifestacija, zaštiti okoliša i osiguranju mjesta prometnih nesreća.U 2019. godini Općina nije donijela Izvješće o stanju zaštite od požara na području Općine Trpanj za 2018. godinu..

1. **Gradsko društvo Crveni križ Dubrovnik**

Gradsko društvo Crvenog križa Dubrovnik, sa sjedištem u Dubrovniku, svojim aktivnostima djeluje na području Općine Trpanj. GDCK ima 35 djelatnika i volontera. Materijalno – tehnička sredstva koja posjeduje su 20 kompleta uniformi, šator, 100 pokrivača, 30 poljskih kreveta, 30 kanistara za vodu, 1 pokretnu kuhinju te 1 caddy vozilo.

1. **Hrvatska gorska služba spašavanja (HGSS) – stanica Orebić**

Na području Općine Trpanj djeluje HGSS – Stanica Orebić. Općina Trpanj s HGSS Stanicom Orebićnema sporazum o sufinanciranju djelatnosti HGSS već se transferi obavljaju prema zahtjevu HGSS-a u okviru planiranih proračunskih sredstava. HGSS ima 1 spašavatelja s licencom, 7 pripravnika, 10 suradnika, 2 potražna psa te terenac Landroverm osobno vozilo Laguna i gliser 6 m/90 KS.

1. **Postrojba civilne zaštite opće namjene te povjerenici i zamjenici povjerenika civilne zaštiteOpćine Trpanj**

Općina Trpanj je donijela Odluku o imenovanju povjerenika i zamjenika povjerenika civilne zaštite na području Općine. Povjerenici i zamjenici nisu osposobljeni za obavljanje poslova civilne zaštite.

Općina Trpanj nije donijela Odluku o osnivanju postrojbe civilne zaštite opće namjene na području Općine na temelju Procjene rizika od velikih nesreća.

Popunjavanje i revidiranje postrojbi CZ te povjerenika CZ, planira se provoditi u narednom razdoblju 2020/2021.g., pozivanjem dragovoljaca i volontera.

**Tablica 2.** Prikaz planirane popune civilne zaštite na području Općine Trpanj

|  |  |  |  |
| --- | --- | --- | --- |
| **Ukupno** | **Stožer civilne zaštite** | **Povjerenici i zamjenici** | **Postrojbe Opće namjene** |
| 36 | 8 | 6 | 22 |

1. **Koordinatori na lokaciji**

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite Općine iz redova operativnih snaga sustava civilne zaštite.

1. **Pravne osobe u sustavu civilne zaštite**

Općina Trpanj nije donijela Odluku o određivanju pravnih osoba od posebnog interesa za sustav civilne zaštite na temelju Procjene rizika od velikih nesreća. Odlukom o određivanju pravnih osoba od interesa za civilnu zaštitu će se definirati pravne osobe koje bi sudjelovale u provođenju pojedinih mjera civilne zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća.Navedene pravne osobe kojima civilna zaštita i spašavanje nije redovna djelatnost, izrađuju svoje operativne planove u kojima se utvrđuju mjere, postupci i način realizacije operativnih zadaća.

**8. Udruge od značaja za sustav civilne zaštite**

Udruga koja ima zadaće u sustavu civilne zaštite, ima obvezu uključivanja u sustav civilne zaštite kroz redovnu djelatnost, posebno u slučajevima angažiranja prema Procjeni i Planu civilne zaštite na području Općine Trpanj. Na području Općine Trpanj udruga od značaja za sustav civilne zaštite je Lovačka udruga Dubrava. Općina će sukladno članku 32. stavak 4. Zakona, odnos s udrugom definirati sporazumom.

* **Cilj postavljen Smjernicama:**zbrinjavanje te uspostavljanje i održavanje odgovarajućeg sustava uzbunjivanja građana
* **Ispunjenje cilja (trenutno stanje):**

Na području Općine Trpanj ne postoji sustav za uzbunjivanje.U cilju provedbe mjera zbrinjavanja građana, u proteklom razdoblju Općina je osigurala sredstva civilne zaštite za potrebe Općine.

* **Cilj postavljen Smjernicama:**stalno unaprjeđenje protupožarne zaštite
* **Ispunjenje cilja (trenutno stanje):**

Općina je donijela sljedeće važeće akte iz područja zaštite od požara:

- Procjenu ugroženosti od požara i tehnoloških eksplozija

- Plan zaštite od požara

- Plan aktivnog uključenja subjekata zaštite od požara za 2019. godinu

- Plan unaprjeđenja zaštite od požara na području Općine Trpanj za 2019. godinu

- Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2019. godinu

- Plan operativne primjene programa aktivnostiu provedbi posebnih mjera zaštite od požara na području Općine Trpanj za 2019. godinu

- Plan ustrojavanja i obavljanja motriteljsko-dojavne službe u provedbi posebnih mjera zaštite od požara u 2019. godini

Analizirajući aktivnosti DVD-ova u cjelini u proteklom razdoblju dolazi se do zaključka da su intervencije odrađene prema pravilima službe, te da preventivne radnje koje su odrađene predstavljaju bitan napredak u protupožarnoj zaštiti. Vatrogastvo će i dalje nastaviti svoj rad sukladno Procjeni i Planu zaštite od požara te svojim Operativnim planovima.

* **Cilj postavljen Smjernicama:**utvrđivanje organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno – tehničkih sredstava te mjera i postupaka za provedbu civilne zaštite
* **Ispunjenje cilja (trenutno stanje):**

Općina Trpanj donijela je Procjenu rizika od velikih nesreća te Plan djelovanja civilne zaštite.

* **Cilj postavljen Smjernicama:**odrednice i usmjerenja za dugoročno upravljenje okolišem
* **Ispunjenje cilja (trenutno stanje):**

U sklopu Plana djelovanja civilne zaštite Općine Trpanjsu navedene mjere i postupci postupanja u slučaju industrijske nesreće s opasnim tvarima u području postrojenja operatera, koji su obveznici Uredbe o sprečavanju velikih nesreća koje uključuju opasne tvari (NN 44/14, 31/17 45/17), i u prometu.

Općina Trpanj je donijela Plan gospodarenja otpadom za razdoblje od 2018. – 2023. godine, u kojem su date odrednice i usmjerenja za upravljanje okolišem u periodu do 2023. godine. Općina je u 2019. godini izradila Izvješće o Planu gospodarenja otpadom za 2018. godinu, u kojem je prikazano trenutno stanje gospodarenja otpadom te provedene mjere i aktivnosti u 2018. godini.

* **Cilj postavljen Smjernicama:**informiranje stanovništva s ciljem edukacije o pravilnom postupanju u slučaju katastrofa i velikih nesreća
* **Ispunjenje cilja (trenutno stanje):**

U 2019. godini se nisu poduzele značajne radnje u ciljuinformiranja stanovništva s ciljem edukacije o pravilnom postupanju u slučaju katastrofa i velikih nesreća.

* **Cilj postavljen Smjernicama:**uspostavljanje kontakata te suradnja na polju civilne zaštite sa susjednim jedinicama lokalne samouprave
* **Ispunjenje cilja (trenutno stanje):**

Suradnja Općine na polju civilne zaštite sa susjednim jedinicama lokalne samouprave je zadovoljavajuća.

* **Cilj postavljen Smjernicama:**financiranje sustava civilne zaštite
* **Ispunjenje cilja (trenutno stanje):**

Financijska sredstva izdvojena iz Proračuna Općine za unaprjeđenje sustava civilne zaštite u 2019. godini su:

|  |  |
| --- | --- |
| DVD Trpanj | 200.000,00 kn |
| HGSS Orebić | 3.000,00 kn |
| Oprema za civilnu zaštitu | 2.000,00 kn |
| Izrada dokumetacije iz područja civilne zaštite | 5.000,00 kn |

U cilju provedbe mjera civilne zaštite, posebno evakuacije i zbrinjavanja građana, u proteklom razdoblju sukladno financijskim mogućnostima Općina je osigurala sredstva civilne zaštite za potrebe Općine.

# **3. DOKUMENTI IZ PODRUČJA CIVILNE ZAŠTITETE DOPRINOS NOSITELJA I SUDIONIKA U PROVOĐENJU MJERA I AKTIVNOSTI IZ PLANA RAZVOJA SUSTAVA CIVILNE ZAŠTITE**

Temeljem Zakona i podzakonskih propisa sustava civilne zaštite, OpćinaTrpanj jedonijela sljedeće važeće akte:

1. Odluku o postupku izrade Procjene rizika od velikih nesreća za područje Općine Trpanj i osnivanju Radne skupine za izradu Procjene rizika od velikih nesreća za područje OpćineTrpanj
2. Procjenu rizika od velikih nesreća na području Općine Trpanj
3. Plan djelovanja civilne zaštite Općine Trpanj
4. Procjenu ugroženosti od požara i tehnoloških ekplozija
5. Plan zaštite od požara
6. Analizu stanja sustava civilne zaštite na području Općine Trpanju 2018. godini
7. Smjernice za organizaciju i razvoj sustava civilne zaštite na području Općine Trpanj za razdoblje 2018. – 2021. godine
8. Godišnji plan razvoja sustava civilne zaštite za 2019. godinu na području Općine Trpanjsa financijskim učincima za trogodišnje razdoblje (2019. – 2021. godine)
9. Plan vježbi civilne zaštite za 2019. godinu (načelnik donio u 2019. godini)
10. Odluku o osnivanju i imenovanju Stožera civilne zaštite Općine Trpanj
11. Odluku o imenovanju povjerenika i zamjenika povjerenika civilne zaštite
12. Poslovnik o radu Stožera CZ Općine
13. Odluku o donošenju Plana pozivanja i aktiviranja Stožera CZ
14. Plan unaprjeđenja zaštite od požara na području OpćineTrpanj za 2019. godinu
15. Plan aktivnog uključenja subjekata zaštite od požara za 2019. godinu
16. Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2019. godinu
17. Plan operativne primjene programa aktivnostiu provedbi posebnih mjera zaštite od požara na području Općine Trpanjza 2019. godinu
18. Plan i ustrojstvo motriteljsko – dojavne službe za 2019. godinu

Doprinos nositelja i sudionika sustava civilne zaštite u provođenju mjera i aktivnosti iz Plana razvoja sustava civilne zaštite 2019. godine je bio relativno zadovoljavajući i ipak pridonio poboljšanju sustava.

# **4. REDEFINIRANJE PRIORITETA**

U skladu sa Smjernicama i Analizom stanja sustava civilne zaštite na području Općine Trpanj u 2019. godini, utvrđuje se Godišnji plan aktivnosti za 2020. godinu. U njemu će biti prikazane planirane aktivnosti sustava civilne zaštite prema redefiniranim prioritetima za narednu godinu u skladu sa zakonskim obavezama i trenutnim stanjem civilne zaštite na području Općine u 2019. godini.Poseban naglasak je na osposobljavanju i usavršavanje operativnih snaga civilne zaštite, donošenju Odluke o pravnim osobama od značaja za sustav civilne zaštite na temelju potrebnih kapaciteta određenih u Procjeni rizika od velikih nesreća te potpisivanju ugovora s njima te slanju Izvoda iz Plana djelovanja civilne zaštite i Procjene rizika od velikih nesreća, donošenju Odluke o osnivanju postrojbe civilne zaštite te popunjavanju i osposobljavanju članova te informiranje stanovništva s ciljem edukacije o pravilnom postupanju u slučaju katastrofa i velikih nesreća koje provede humaniratne udruge, udruge građana i institucije koje se bave određenim oblicima civilne zaštite.

**5. ZAKLJUČNE ODREDBE**

1. Stupanjem na snagu ove Analize stanja sustava civilne zaštite u Općini Trpanj prestaje važiti Analize stanja sustava civilne zaštite na području Općine Trpanj (Službeni glasnik Dubrovačko-neretvanske županije broj 4/19).

2. Ova Analize stanja sustava civilne zaštite u Općini Trpanj stupa na snagu danom donošenja a bit će objavljena u 'Službenom glasniku Dubrovačko-neretvanske županije.

KLASA: 810-01/19-01/01

URBROJ:2117/07-01/01-19-3

Trpanj, 23. prosinca 2019.godine

 Predsjednik Općinskog vijeća

 Josip Nesanović, v.r.